b"\n_START_ARTICLE_\nDevon Sawa\n_START_SECTION_\nNuoruus\n_START_PARAGRAPH_\nSawa syntyi Vancouverissa kodinhoitaja Joyce Sawalle ja mekaanikko Edward Sawalle. H\xc3\xa4nen is\xc3\xa4ns\xc3\xa4 on puolalaista syntyper\xc3\xa4\xc3\xa4.\n_START_SECTION_\nUra\n_START_PARAGRAPH_\nSawan mieltymys n\xc3\xa4yttelemiseen alkoi, kun h\xc3\xa4n esiintyi p\xc3\xa4\xc3\xa4osassa lastentarhan koulun\xc3\xa4ytelm\xc3\xa4ss\xc3\xa4. H\xc3\xa4nen n\xc3\xa4yttelij\xc3\xa4n uransa kehittyi nopeasti 1990-luvulla. Sawa esiintyi  elokuvissa Little Giants, Casper, Now and Then, Wild America, Idle Hands, ja Final Destination \xe2\x80\x93 viimeinen m\xc3\xa4\xc3\xa4r\xc3\xa4np\xc3\xa4\xc3\xa4. Casperissa h\xc3\xa4n teki suuren l\xc3\xa4pimurtonsa, vaikka h\xc3\xa4nen esiintymisens\xc3\xa4 kuvaruudussa kesti vain joitakin minuutteja._NEWLINE_2000-luvulla Sawa esiintyi Eminemin ja Didon esitt\xc3\xa4m\xc3\xa4n Stan-kappaleen musiikkivideolla Stanin roolissa. Sawa on jatkanut tasaisesti ty\xc3\xb6t\xc3\xa4 yksitt\xc3\xa4isten elokuvien parissa, kuten Extreme Dating, Devil's Den ja Creature of Darkness. Vuonna 2011 Sawa vieraili draamasarjassa Nikita, jossa h\xc3\xa4nen oli tarkoitus esitt\xc3\xa4\xc3\xa4 Owen Elliot -nimist\xc3\xa4 hahmoa nelj\xc3\xa4n jakson ajan. Hahmo kuitenkin j\xc3\xa4i pysyv\xc3\xa4ksi sarjaan ja Devon n\xc3\xa4ytteli Owenia sarjan viimeiseen nelj\xc3\xa4nteen tuotantokauteen asti. H\xc3\xa4n my\xc3\xb6s liittyi elokuvien 388 Arletta Avenue ja The Sibling n\xc3\xa4yttelij\xc3\xa4kasteihin."